id id de en zh ta ms ja pt id en zh ta ms en id ms ms id id id ms id ms ms id ms id ms en fr en zh en en en en en zh en zh zh ta ms ms en id es en en
Kerajaan Negeri tingkat kesiapsiagaan hadapi banjir – Ketua Menteri | Buletin Mutiara
GEORGE TOWN – Kerajaan Negeri Pulau Pinang mengambil beberapa langkah penting dalam meningkatkan kesiapsiagaan bagi menghadapi bencana banjir yang dijangka berlaku mulai November ini.
Ketua Menteri, Y.A.B. Tuan Chow Kon Yeow berkata bahawa semua jabatan dan agensi negeri kini berada dalam keadaan bersiap sedia namun persiapan bagi menghadapi bencana masih lagi perlu ditingkatkan.
“Oleh itu, Kerajaan Negeri bertindak melantik tiga Focal Persons di semua Pejabat Daerah dan Tanah (PDT) serta jabatan dan agensi negeri bagi menguruskan bencana sekiranya berlaku.
“Pelantikan Focal Persons ini adalah bagi mengeratkan lagi kerjasama antara Jawatankuasa Pengurusan Bencana Daerah dan Jawatankuasa Pengurusan Bencana Negeri,” katanya pada sidang media dekat Komtar di sini sebentar tadi.
Tambah beliau lagi, Bengkel Pengoperasian Pengurusan Bencana Negeri Pulau Pinang turut dilaksanakan melibatkan semua PDT, jabatan dan agensi di negeri Pulau Pinang dengan kerjasama pihak Agensi Pengurusan Bencana Negara (NADMA).
“Bengkel yang disertai oleh 70 peserta berkaitan bertujuan memahami dan mempelajari kemahiran asas pengurusan bencana dengan lebih mendalam.
“Selain itu, peruntukan sebanyak RM400,000 telah diluluskan oleh Jabatan Kewangan Negeri bagi tujuan pembelian aset atau bekalan untuk melancarkan lagi pengurusan bencana banjir.
“Peruntukan khas ini akan diagihkan kepada semua PDT mengikut permohonan yang mana aset dan perolehan perlu dibuat dalam tahun 2022,” jelasnya yang juga Exco Pembangunan Tanah & Ekonomi dan Komunkasi.
Bukan itu sahaja, kata beliau lagi, Kerajaan Negeri juga menerima sumbangan sebanyak 4,744 unit khemah (C-Tent) yang telah diagihkan kepada semua PDT sebagai langkah menghadapi sebarang kemungkinan.
“Malah, Majlis Pengurusan Komuniti Kampung (MPKK), pertubuhan-pertubuhan bukan kerajaan (NGO), pasukan tindakan kecemasan (ERT) dan lain-lain pertubuhan berkaitan juga telah bersiap sedia,” katanya lagi sambil menambah bahawa semua PDT akan melaporkan tahap kesiapsiagaan masing-masing pada mesyuarat Jawatankuasa Pengurusan Bencana Negeri yang dijadualkan pada 29 September ini.
Justeru, Kon Yeow mengingatkan semua agensi negeri terutamanya pihak berkuasa tempatan (PBT), Jabatan Pengairan dan Saliran (JPS) dan Jabatan Kerja Raya (JKR) supaya memastikan sistem saliran berada dalam keadaan baik.
“JPS dan JKR perlu pastikan sistem saliran kita tidak tersumbat oleh sampah-sarap kerana ini merupakan punca utama yang menyebabkan bencana banjir.
“Kepada masyakarat pula, kita menyeru agar tidak membuang sampah ke sungai dan sistem saliran kerana sampah-sarap akan mengganggu sistem saliran dan menyebabkan banjir,” serunya.
Oleh : SUNARTI YUSOFF
Gambar : NOOR SITI NABILAH NOORAZIS
Video : ALISSALA THIAN
MBPP bags international heritage award
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.